Profesoara din Suceava care a predat în China și s-a întors în țară la începutul acestei luni nu este infectată, analizele făcute arătând că ea nu are coronavirus, au declarat două surse medicale pentru HotNews.ro.





Secretarul de stat în Ministerul Sănătății Nelu Tătaru a confirmat pentru HotNews.ro informația.



Ministerul Sănătății a transmis, ulterior, informația că analizele tinerei sunt negative pentru noul coronavirus: ”În aceste condiţii, medicii infecţionişti din unitatea sanitară ieşeană vor decide externarea sau tratament de specialitate pentru alte afecţiuni, dacă este cazul.”





UPDATE: Profesoara din Suceava venită din China are gripă, rezultatele efectuate la Institutul „Matei Balș” din Capitală indicând pozitiv pentru tulpina AH3, a anunțat Ministerul Sănătății.

, rezultatele efectuate la Institutul „Matei Balș” din Capitală indicând pozitiv pentru tulpina AH3, a anunțat Ministerul Sănătății.

Potrivit directorului Direcției de Sănătate Publică Suceava, Silvia Boliacu, femeia s-a întors din China pe 1 februarie, iar în 2 februarie a început să se simtă rău, vineri luând decizia de a merge la spital.

Femeia a venit din China pe ruta Hong Kong-Londra-Suceava şi nu a declarat pe aeroport, la sosirea în Suceava, că vine din China. De când s-a întors acasă a intrat în contact doar cu părinţii ei, a mai spus directorul DSP.